[bookmark: _GoBack]ALKATETZA DEKRETUA

Ikusirik Animatzaile Sozio-kulturalak 2024ko urtarrilaren 9an egindako ebazpen-proposamena eta Toki Araubidearen Oinarriak arautzen dituen 7/1985 Legearen 21.1 artikuluak ematen dizkidan eskumenak erabiliz, hau
EBATZI DUT
LEHENENGOA.- 2024ko Inauterietako Desfilearen lehiaketaren oinarriak onartzea (ERANSKINA).
BIGARRENA.- Deialdi honen xede den saria finantzatzeko gehieneko gastua onestea, 3.050,00 eurokoa, 2024. urterako luzatutako aurrekontuaren kontura.
HIRUGARRENA.- Espedientea Kultura Sailera bidaltzea, jakinaren gainean egon dadin eta dagozkion ondorioak izan ditzan. 
LAUGARRENA.- Erabaki honen berri ematea hurrengo osoko bilkuran. 
BOSTGARRENA.- Deialdia Diru-laguntzen Datu Base Nazionalera igortzea eta horren bidez laburpen bat argitaratzea BAOn.

ERANSKINA
2024KO INAUTERIETAKO DESFILEAREN LEHIAKETA

Valle de Trápaga-Trapagarango Udalak, Kultura Sailaren bidez,  eta 2024ko Inauterietako Desfilearen programazioaren osagarri gisa, mozorro lehiaketaren deialdia egiten du, oinarri hauen arabera:


LEHIAKETAREN OINARRIAK

LEHENENGOA.- Parte hartzaileak

Izen-ematea behar bezala eta oinarri hauetan ezarritako prozedura betez egin duten taldeak edo banakoak hartu ahal  izango dute lehiaketa honetan.
  

Lehiaketan parte hartzeko ezinbesteko baldintza izango da inauterietako desfilean parte hartzea eta ezarritako epeetan izena ematea.

Ez dira onartuko mozorro edo lelo iraingarriak edo herritarren arteko bizikidetza normalari eragiten dietenak edo pertsonen duintasunaren aurka doazenak.

Era hauetara har daiteke parte:

· Banakakoak: 4 laguneraino
· Kuadrillak: 5 lagunetik gora
· 60 urtetik gorakoen kuadrillak: 5 lagunetik gora.

Adin txikikoek beti ere adin nagusiko arduradun batekin joan beharko dira.
 


BIGARRENA.- Izen-ematea

Izen-ematea Valle de Trápaga-Trapagarango Udaleko Kultura Sailean egingo da otsailaren 7tik 9ra, edo posta elektronikoaren bidez: cultura2.trapagaran@bizkaia.org


Izena emateko  fitxa bat bete beharko da, oinarri hauekin batera argitaratuko dena udalaren webgunean www.trapagaran.net. Fitxa horren atal guztiak bete beharko dira eta taldearen ardura duenaren sinadura eduki beharko du.

Inskripzioan jasota utziko da taldearen izena, ordezkari baten izena eta NANa, hori izango delarik lortutako saria jaso dezakeen bakarra.  Adinez txikiak osatutako talde bat denean, heldu batek egingo du inskripzioa eta saria jasoko duena.


Izen-ematea behar bezala eta oinarri hauetan ezarritako prozedura betez egin duten taldeak edo banakoak baino ezin izango dute parte hartu lehiaketan


Izen-emateak suposatzen du oinarri hauek ezagutu eta onartzen direla.


HIRUGARRENA.- Sariak

Kategoria hauek ezarri dira:

1. Banakako kategoria:
· 1. saria: 400,00 € eta garaikurra
· 2. saria: 300,00 € eta garaikurra
· 3. saria: 250,00 € eta garaikurra

Banakako kategoriako 3. saria BATURIKek emango du, Trapagarango merkatari, ostalari eta zerbitzuetako elkarteak.

2. Kuadrillen kategoria: 
· 1. saria: 800,00 € eta garaikurra
· 2. saria: 600,00 € eta garaikurra
· 3. saria: 500,00 € eta garaikurra

3. 60 urtetik gorako kuadrillentzako Sari Berezia:
· 450,00 € eta garaikurra.

LAUGARRENA.- Desfilea

Ezinbesteko baldintza izango da desfilearen ibilbidean parte hartzea lehiaketan parte hartu ahal izateko.

Trapagarango Inauterietako Desfile ofiziala otsailaren 10ean, larunbatean egingo da. 18:30etan hasiko da eta Trapagarango kaleetan barna ibili ondoren Udal Kiroldegian amaituta da.

Bi bloketan banatuko da parte hartzen duten pertsonen edo taldeen irteera hurrenkera. Alde batetik banakako mailan lehiatzen direnak aterako dira eta, bestetik, taldeak.

Kultura Sailak erabakiko du bi bloke hauen barruan jarraituko den hurrenkera.

Desfilean zehar ez dira onartuko aurreikusi gabeko geldialdirik, martxa geldotu ez dezaten.
Kiroldegian musikarekin desfilatu nahi duten taldeak edo banakakoak MP3 formatuan ekarri beharko dute izena ematen duten unean, USB bidez edo beste gailu batzuren bidez, fitxategi trinkotua bidaliz helbide elektroniko honetara: cultura2.trapagaran@bizkaia.org

 Halaber,  motorrezko tramankulu edo ibilgailuz parte hartzen duten talde edo kuadrillek gidariaren izena eman beharko dute inskripzioa egitean, eta arrastratzeko erabiltzen den ibilgailuaren matrikula ere bai.

Tramankuluek segurtasun baldintzak bete beharko dituzte, haren elementuak ongi aingiratuta egon beharko delarik ibilbide guztian bermatzeko egonkortasuna eta segurtasuna. Taldea arduratuko da segurtasun perimetroa egiteaz haren inguruan, eta parte hartzen duen talde edo kuadrillaren erantzukizunpean egongo da.

Udal kiroldegiko ibilbidea amaitu ondoren, parte hartu duten tramankuluak eta ibilgailuak bide publikotik kendu beharko dira, une oro egongo delarik arduradun bat, organizazioaren aginduak betetzeko.

Desfilearen ibilbidea:

18:30ean: desfile/ lehiaketaren irteera  Lauaxeta plazatik
- Funikular kalea, N 634 errepidearen bidegurutzeraino
- N 634 errepidetik jarraituko du, Barakaldoko errepidearen bidegurutzeraino, eta Juan Sebastian Elkano kaletik Udal kiroldegiraino, non amaierako jaialdia egingo den. 



BOSGARRENA.- Epaimahaia eta balorazio-irizpideak

Valle de Trápaga-Trapagarango Udaleko Kultura Sailak izendaturiko hiru kidez osatuko da epaimahaia eta honako balorazio-irizpen hauek kontuan hartuz, 1etik 10 punturaino emanez atal bakoitzean:  

- Mozorroaren originaltasuna, ikusgarritasuna  eta sormena.
-  Jantzia eta makillajea  egiteko modua eta akabera.  
-  Koreografia (koordinazioa eta zailtasuna).
-  Erritmoa, sinkronizazioa, akustika eta  sonoritatea.


Epaimahaiaren epaitza balorazio bakoitzaren batura izango da eta desfilea amaitu eta gero emango da jakitera, 2024ko otsailaren 10ean, larunbatean, udal kiroldegiaren pistan bertan egingo den  sari-banaketako amaierako jaialdian. 


Epaimahaiak kuadrillak edo banakakoak ebaluatuko ditu desfilearen une desberdinean, eta Udal Kiroldegian egiten duten antzezpenean.


Ezinbesteko baldintza da modalitate bakoitzeko partaideentzat udal kiroldegiko pistatik desfilatzea, epaimahaiak azken sailkapena eman dezan.  Lehiaketa prozesuan zehar amaierako sailkapenerako agertokira joateko deiari muzin egiten dion talde edo pertsona oro deskalifikatuta geratuko da, sailkatutako hurrengo partaideari emango zaiolarik txanda. 

Parte-hartzaile edo koadrilla bakoitzak gehienez 1 minutu eta 30 segundu izango ditu bere dantza edo amaierako antzezpena egiteko. 

Epaimahaiaren epaitza apelaezina izango da; halaber, sailkapenetako baten saria eman gabe gera daiteke kalitate nahikorik ez balego eta, berdinketa kasurako, partaide bat gehiago  sailkatzeko eskubidea izango du.
Kultura Sailak edozein unetan deskalifikatu ditzake parte hartzaileak, baldin eta bere lelo, konsigna eta mozorro  iraingarriekin herritarren arteko bizikidetza normalaren edo pertsonen duintasunaren aurka badoaz.

ZAZPIGARRENA.-  Irabazleei jakinarazpena egitea.

Saritu gertatu direnak egunean bertan izango dute horren berri eta Valle de Trápaga-Trapagarango webgunean eta  haren sare sozialetan argitaratu da.

ZORTZIGARRENA.- Oinarriak onartzea.

Lehiaketa honetan parte hartzeak esan nahi du lehiaketaren oinarriak erabat onartzen direla; gerta daitezkeen eta antolatzaileek lehiaketaren oinarrietan jasota ez dituzten kasuak antolatzaile horien interpretazio askearen mende geratuko dira.

BEDERATZIGARRENA.- Irudi eskubideak

Oinarriak onartzean, taldeek eta kuadrillek baimena ematen dute eurek agertzen diren argazkiak, bideoak, audioak eta irudiak erabiltzeko, eta talde eta kuadrillek Valle de Trápaga-Trapagarango Udalari emandako argazkiak, bideoak, audioak eta irudiak erabiltzeko, tokiko Inauteriak iragartzeko eta zabaltzeko, irudiok erreproduzitzeko, banatzeko, komunikazio publikoa egiteko eta erakundeak dituen komunikazio-tresnetan eraldatzeko, besteak beste, inprimatutako hedabideetan (aldizkaria, buletinak, liburuxkak, gidak, etab.), bai digitaletan (web-orria edo erakundearen sare sozialetako profilak, buletinen edizio digitalak, etab.). Baliabide horiek etorkizunean erabil daitezkeen beste batzuen adibide dira, eta ez mugatzaile.

Baimen horrek ez du berekin ekarriko ez konpentsazio ekonomikorik, ez inolako kalte-ordainik aipatutako argazki, bideo, audio eta irudiak erabiltzeagatik, horien barne daudelarik sortutako igurikimenak. 
Argazki, bideo, audio edo irudi horiek erabiltzeak gizabanakoaren duintasuna bermatu eta babestuko du, haren buruaren  eta haren familiaren esplotazioa edo deserosotasuna eragozteko, eta ez du ekarriko haren eskubideetan modu ez-legitimoan sartzea. Nolanahi ere, Ohorerako, norberaren eta familiaren intimitaterako eta norberaren irudirako eskubidearen babes zibilari buruzko maiatzaren 5eko 1/1982 Lege Organikoa beteko da.

HAMARGARRENA.- Datu pertsonalen babesa eta eskubide digitalen bermea

Bildutako datu pertsonalak udal-titulartasuneko fitxategi batean sartuko eta tratatuko dira, honako ezaugarri hauekin:
- Tratamenduaren arduraduna: Valle de Trápaga-Trapagarango Udala (IFK: P4809300-I; helbidea: Lauxaeta Enparantza 1, 48510 Trapagaran, Bizkaia).
- Tratamenduaren helburua: Valle de Trápaga-Trapagarango Udaleko Kultura Sailak antolatutako Inauterietako Desfile Lehiaketa izeneko jarduera kudeatzea.
- Tratamenduaren oinarri juridikoa: interes publikoaren alde edo tratamenduaren arduradunari emandako ahalmen publikoak baliatuz misio bat egiteko baimena edo beharrizana da.

- Datuen xedea: datu pertsonalak ez zaizkio beste erakunde bati jakinaraziko. Epaimahaiarekin partekatuko dira ekitaldia kudeatzen den bitartean.

Eskubideak:

- Interesdunak eskubidea du datuak eskuratzeko, zuzentzeko eta ezabatzeko, bai eta datuen tratamendua mugatzeko edo ukatzeko ere. Horretarako, jakinarazpen idatzi bat bidali beharko du Valle de Trápaga- Trapagarango Udalaren helbidera, bere nortasuna egiaztatzen duen agiria erantsiz edo toki-erakundearen egoitza elektronikoan horretarako eskuragarri dagoen izapide elektronikoa hasiz.


HAMAIKAGARRENA.- Erregimen juridikoa

Deialdi hau honako atal hauetan ezarritakoaren arabera arautzen da, 2020ko urriaren 8ko osoko bilkuran onetsitako Udal Diru-Laguntzak arautzen dituen Ordenantza Orokorraren 3. artikuluko f puntuan adierazten den bezala.

Ebazpen honetan aurreikusi gabeko alderdi guztietarako aplikagarriak izango dira azaroaren 17ko 38/2003 Legea, Diru Laguntzei buruzko Lege orokorra; urriaren 1eko 39/2015 Administrazio Publikoen Administrazio Prozedura Erkidearena, urriaren 1eko 40/2015 Legea, Sektore Publikoaren Araubide Juridikoarena eta beste edozein auraetako xedapen, haren izaeragatik aplikagarri izan daitekeena. 


HAMABIGARRENA.- Publizitatea

Aipatutako oinarriak udaleko webgunean egongo da eskuragarri, eta Bizkaiko Aldizkari Ofizialdean argitaratuko da Diru Laguntzen Datu Base Nazionalaren bidez.
